పనితీరు బాగా లేకపోతే..ఎవరైనా ఒక్కటే
- ఫ్ల్లిిప్‌కార్ట్‌ వ్యవస్థాపకుడు సచిన్‌ బన్సల్‌
బెంగళూరు: ఫ్లిప్‌కార్ట్‌లో ప్రతి ఉద్యోగిని ఒకేలా చూస్తారని, పనితీరు బాగా లేకపోతే వారు ఎంతటివారైనా సరే విధుల నుంచి తొలగిస్తారని ఆ సంస్థ వ్యవస్థాపకుడు సచిన్‌ బన్సల్‌ అన్నారు. తనను కూడా ఆ కారణంగానే సీఈవో పదవి నుంచి తొలగించారన్నారు. పనితీరు ఆధారంగా 300 మంది ఉద్యోగులను విధుల నుంచి తొలగిస్తున్నట్టు ఫ్లిప్‌కార్ట్‌ గత నెలలో ప్రకటించిన విషయం తెలిసిందే. ఈ అంశంపై బెంగళూరులోని కంపెనీ హెడ్‌క్వార్టర్స్‌లో ఏర్పాటు చేసిన టౌన్‌హాల్‌ సమావేశంలో సచిన్‌ మాట్లాడారు. పెర్ఫామెన్స్‌ ఆధారంగానే తనను కూడా సీఈవో పదవి నుంచి తప్పించారని సచిన్‌ తెలిపారు. సచిన్‌ స్థానంలో ఫ్లిప్‌కార్ట్‌ సీఈవోగా బిన్నీ బన్సల్‌ను ఈ ఏడాది జనవరిలో నియమించారు. ఫ్లిప్‌కార్ట్‌లో చేరడానికి ముందు వీరిద్దరూ అమెజాన్‌లో పనిచేశారు.
మీ స్నేహితులకు రికమెండ్ చెయ్యండి